8.3.2022
ET
Euroopa Liidu Teataja
C 111/3
V (Teated)
KONKURENTSIPOLIITIKA RAKENDAMISEGA SEOTUD MENETLUSED
EUROOPA KOMISJON Eelteatis koondumise kohta (Juhtum M.10637 – CERTAS / ENGIE SOLUTIONS / SSEC JV) Võimalik lihtsustatud korras menetlemine (EMPs kohaldatav tekst)
(2022/C 111/03)
1.
28. veebruaril 2022 sai Euroopa Komisjon nõukogu määruse (EÜ) nr 139/2004 (1) artiklile 4 vastava teatise kavandatava koondumise kohta.
Teatis puudutab järgmisi ettevõtjaid: — Certas Energy France („Certas“, Prantsusmaa), mille üle on valitsev mõju ettevõtjal DCC plc („DCC“, Iirimaa), — Engie Energies Service – Engie Solutions („Engie Solutions“, Prantsusmaa), mille üle on valitsev mõju ettevõtjal Engie SA („Engie“, Prantsusmaa), — SSEC (Prantsusmaa).
Ettevõtjad Certas ja Engie omandavad ettevõtja SSEC üle ühiskontrolli ühinemismääruse artikli 3 lõike 1 punkti b ja artikli 3 lõike 4 tähenduses.
Koondumine toimub ühisettevõtjana käsitatava uue ettevõtja aktsiate või osade ostu teel.
2.
Asjaomaste ettevõtjate majandustegevus hõlmab järgmist:
— Certas: teenindusjaamade käitamine Prantsusmaal kiirteedel ja teedevõrgus.
Tema emaettevõtja DCC tegutseb ülemaailmselt neljas valdkonnas, nagu tehnoloogia, tervishoid, veeldatud naftagaas ning jaemüük ja nafta, — Engie Solutions: energiajuhtimisega seotud teenuste osutamine Prantsusmaal.
Tema emaettevõtja Engie tegeleb ülemaailmselt gaasi, elektri ja energiahaldusega seotud teenuste pakkumisega, — SSEC: äsja asutatud ühisettevõte, mis hakkab tegelema elektrisõidukite laadimisjaamade paigaldamise ja käitamisega Prantsusmaal.
3.
Komisjon leiab pärast teatise esialgset läbivaatamist, et tehing, millest teatatakse, võib kuuluda ühinemismääruse kohaldamisalasse, kuid lõplikku otsust selle kohta ei ole veel tehtud.
Tuleb märkida, et käesoleva juhtumi puhul võib olla võimalik kasutada korda, mis on esitatud komisjoni teatises lihtsustatud korra kohta teatavate koondumiste menetlemiseks vastavalt nõukogu määrusele (EÜ) nr 139/2004 (2).
(1) ELT L 24, 29.1.2004, lk 1 („ühinemismäärus“).
(2) ELT C 366, 14.12.2013, lk 5.